SLlNG – Il servetsch linguistic 

(lr)

Tema dal luf? Vus avais da rediger in text en rumantsch e na chattais betg ils pleds? Nagin problem. Sling porscha in servetsch linguistic professiunal en furma da cussegliaziun, lectorats e translaziuns en tut ils idioms ed en rumantsch grischun. Plinavant vegnan organisads curs da lingua specifics. Duvrassas spert ina schliaziun? Sling tgira ina homepage che porscha tranter auter ina collecziun sistematica da texts uffizials rumantschs (leschas, reglaments, contracts, e. u. v.) ed access a differentas bancas da datas, nua che tut ils utilisaders pon chattar numerus texts da model.
Il servetsch linguistic sa drizza oravant tut ad instituziuns publicas, dentant era a manaschis ed organisaziuns privatas da vasta muntada, p. ex. posta, bancas, assicuranzas, ovras electricas, uffizis da turissem. Sling è ina purschida che la Lia Rumantscha porscha per incumbensa dal chantun Grischun e da la confederaziun.
Cun Sling fai pling! Duvrar il rumantsch e in plaschair. Sling facilitescha l'applicaziun e segirescha la qualitad linguistica. A medem temp vegn rinforzada la preschientscha dal rumantsch ed actualisada la terminologia.
Sling vegn purtà dal chantun Grischun e da la confederaziun. Per incumbensa da quels presta la Lia Rumantscha il servetsch cun agid d'ina rait da collavuraturas e collavuraturs en las regiuns. Infurmaziuns: info@sling-online.ch ni www.sling-online.ch.